
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 185
                                                           din 16 septembrie 2020
privind închirierea prin licitație publică a unor loturi de teren,

în vederea desfășurării comerțului stradal în Municipiul Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.668/15.07.2020 şi la Consiliul Local Sighișoara cu nr. 18.542/05.08.2020, de referatul de aprobare, înregistrat cu nr. 16.670/15.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile ,,Regulamentului privind desfășurarea comerțului stradal în Municipiul Sighișoaraˮ, aprobat prin Hotărârea Consiliului Local Sighișoara nr. 106/18.06.2019, potrivit căruia activitatea de comerț stradal se desfășoară de către operatori economici (societăți comerciale, persoane fizice autorizate și asociații familiale) prin comercializarea cu amănuntul a produselor alimentare și nealimentare în standuri, tonete, chioșcuri, tarabe, rulote mobile, vehicule special amenajate și terase amplasate pe domeniul public sau privat al Municipiului Sighișoara sau pe proprietăți private, pentru o perioadă de timp determinată, propuse de către Direcția Administrarea Patrimoniului, cu avizul Direcției Generale Arhitect Șef, cu respectarea normelor privind igiena și sănătatea publică, protecția consumatorilor, proveniența și calitatea mărfurilor, liniștea și ordinea publică, precum și protecția muncii;
Având în vedere faptul că Municipiul Sighișoara încurajează dezvoltarea creativității și a  producătorilor locali, precum și vânzarea obiectelor și produselor autentice românești;

Având în vedere că se impune închirierea loturilor de teren, prin amplasamentele propuse de către Direcția Administrarea Patrimoniului, cu avizul Direcției Generale Arhitect Șef, conform ,,Regulamentului privind desfășurarea comerțului stradal în Municipiul Sighișoaraˮ, nefiind, astfel, afectate planurile de sistematizare;

Având în vedere că loturile de teren antemenționate nu fac obiectul Legii nr. 10/2001, republicată, cu modificările și completările ulterioare, sau al Legii nr. 247/2005, cu modificările și completările ulterioare;

Având în vedere prevederile Regulamentului privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, aprobat prin Hotărârea Consiliului Local Sighișoara nr. 12/30.01.2020;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 332 - 348 din aceasta;

Având în vedere prevederile Legii nr. 50/1991 privind autorizarea lucrărilor de construcții, republicată, cu modificările și completările ulterioare;

Având în vedere prevederile Legii nr. 422/2001 privind protejarea monumentelor istorice, republicată, cu modificările și completările ulterioare;

Având în vedere prevederile Legii nr. 350/2001 privind amenajarea teritoriului și urbanismul, cu modificările și completările ulterioare;

Având în vedere prevederile Regulamentului General de Urbanism aprobat prin Hotărârea de Guvern nr. 525/1996, republicată, cu modificările și completările ulterioare;

Având în vedere prevederile Regulamentului aferent Planului Urbanistic Zonal pentru zona protejată cu valoare istorică Sighișoara, aprobat M.L.P.A.T. și H.C.J. nr. 50/1997;
Având în vedere prevederile Legii nr. 52/2003 privind transparența decizională în administrația publică, republicată; 

Având în vedere că prin închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 16.669/15.07.2020, prin care se propune închirierea prin licitație publică a unor loturi de teren, în vederea desfășurării comerțului stradal în Municipiul Sighișoara;

Având în vedere avizele favorabile ale comisiilor de buget și juridică;
În temeiul art. 108 lit. „c”, art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                        H O T Ă R Ă Ş T E:
Art. 1. (1) Se aprobă închirierea prin licitaţie publică a terenurilor care nu vor avea locație fixă, ocupate, distinct, de 2 bi/triciclete mobile, pentru comercializarea de înghețată, răcoritoare și cafea, în Municipiul Sighișoara, în Cetatea Medievală, cu posibilitate de staționare în următoarele puncte: intersecția străzilor Bastionului cu Tâmplarilor (,,Părculețul Petofiˮ), Strada Cositorarilor (,,Piața Rățuștelorˮ), Zona adiacentă Bisericii din Deal și Piața Muzeului, conform art. 10 alin. (2) din ,,Regulamentul privind desfășurarea comerțului stradal în Municipiul Sighișoaraˮ, aprobat prin Hotărârea Consiliului Local Sighișoara nr. 106/18.06.2019, astfel:

♦ bi/tricicleta nr. 1/terenul ocupat de aceasta fiind în suprafață de 3,00 mp.;

♦ bi/tricicleta nr. 2/ terenul ocupat de aceasta fiind în suprafață de 3,00 mp.

(2) Prețul de pornire al licitației este de 45,00 lei/lună/bi/tricicletă, respectiv de 15,00 lei/mp./lună, stabilit conform art. 1, lit. b) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/28.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie.
 (3) Durata închirierii este de 1 (un) an, cu posibilități de prelungire cu acordul părților pe o perioadă egală cu durata inițială.
Art. 2. (1) Se aprobă închirierea prin licitaţie publică a loturilor de teren, în vederea amplasării unor puncte de comerț stradal, respectiv 2 căruțe comerciale, situate în Municipiul Sighișoara, Piața Muzeului f.nr., conform planurilor de amplasament, anexe la prezenta, avizate de Direcția Generală Arhitect Șef a Municipiului Sighișoara, astfel:

♦ căruța/lotul nr. 1, în suprafață de 9,00 mp., situat în Piața Muzeului f. nr., între Biserica Evanghelică a fostei Mănăstiri și Turnul cu Ceas;
♦ căruța/lotul nr. 2, în suprafață de 9,00 mp., situat în Piața Muzeului f. nr., în imediata apropiere a clădirii Primăriei, lângă punctul trafo.

(2) Prețul de pornire al licitației este de 135,00 lei/lună/lot, respectiv de 15,00 lei/mp./lună, adică 9,00 mp. x 15,00 lei/mp./lună, stabilit conform art. 1, lit. b) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/28.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie.
 (3) Durata închirierii este de 1 (un) an, cu posibilități de prelungire cu acordul părților pe o perioadă egală cu durata inițială.
Art. 3. (1) Se aprobă închirierea prin licitaţie publică a loturilor de teren, în vederea amplasării unor puncte stradale pentru comercializarea produselor de panificație, situate în Municipiul Sighișoara, Piața Muzeului f.nr. și str. Școlii f.nr., conform planurilor de amplasament, anexe la prezenta, astfel:

♦ lotul nr. 1, în suprafață de 6,00 mp., situat în Piața Muzeului f.nr., în imediata apropiere a Turnului cu Ceas;
♦ lotul nr. 2, în suprafață de 6,00 mp., situat în str. Școlii f.nr., în apropierea Scării acoperite.
(2) Prețul de pornire al licitației este de 90,00 lei/lună/lot, respectiv de 15,00 lei/mp./lună, adică 6,00 mp. x 15,00 lei/mp./lună, stabilit conform art. 1, lit. b) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/28.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie.
(3) Durata închirierii este de 1 (un) an, cu posibilități de prelungire cu acordul părților pe o perioadă egală cu durata inițială.

Art. 4. (1) Se aprobă închirierea prin licitaţie publică a loturilor de teren, în vederea amplasării a 2 puncte de comerț stradal, respectiv 2 tonete, în zona str. Octavian Goga, pentru comercializare de produse de patiserie, conform planurilor de amplasament, avizate de Direcția Generală Arhitect Șef, astfel:

♦ lotul 1, în suprafață de 6,00 mp., situat în str. O. Goga f.nr., în apropierea Centrului pentru Informare Turistică;

♦ lotul 2, în suprafață de 6,00 mp., situat în str. O. Goga f.nr., în parcarea ,,Miticăˮ.

 (2) Prețul de pornire al licitației este de 90,00 lei/lună/lot, respectiv de 15,00 lei/mp./lună, adică 6,00 mp. x 15,00 lei/mp./lună, stabilit conform art. 1, lit. b) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/28.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie.
 (3) Durata închirierii este de 1 (un) an, cu posibilități de prelungire cu acordul părților pe o perioadă egală cu durata inițială.
Art. 5. (1) Se aprobă închirierea prin licitaţie publică a două loturi de teren, în vederea amplasării unor puncte de comerț stradal, 2 tonete pentru comercializare de băuturi răcoritoare, înghețată, fructe și produse de patiserie, în parcarea din str. Anton Pann, conform planurilor de amplasament, anexe la prezenta, avizate de Direcția Generală Arhitect Șef, astfel:

♦ lotul 1, în suprafață totală de 24 mp., din care 8,75 mp. teren ocupat de tonetă și 15,25 mp. teren amenajare terasă;

♦ lotul 2, în suprafață totală de 24 mp., din care 8,75 mp. teren ocupat de tonetă și 15,25 mp. teren amenajare terasă.

 (2) Prețul de pornire al licitației este de 283,75 lei/lună/lot, respectiv de 15,00 lei/mp./lună, pentru terenul ocupat de tonetă și 10 lei/mp./lună, pentru terenul pe care va fi amplasată terasa, adică 8,75 mp. x 15.00 lei/mp./lună + 15,25 mp. x 10 lei/mp./lună, stabilit conform art. 1 lit. b) și art. 2 lit. e) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/238.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie.
 (3) Durata închirierii este de 1 (un) an, cu posibilități de prelungire cu acordul părților pe o perioadă egală cu durata inițială.
Art. 6. Se aprobă Documentația de atribuire pentru închirierea prin licitaţie publică a loturilor de teren, în vederea desfășurării comerțului stradal în Municipiul Sighișoara, conform planurilor de amplasament, avizate de Direcția Generală Arhitect Șef, alcătuită din caietul de sarcini, fişa de date a procedurii, contractul - cadru conţinând clauze contractuale obligatorii, formulare şi modele de documente, conform anexelor nr. 1, 2, 3, 4 și 5 la prezenta hotărâre.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Taxe și Impozite – Direcția Economică şi Biroul Juridic din cadrul Municipiului Sighişoara.
Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

        Sîrbu Ioan - Iulian    

                                                  Contrasemnează pentru legalitate
                                     SECRETARUL GENERAL al municipiului,

                                                      Bizo Anca
(Prezenta s-a adoptat cu 10 voturi ”pentru” și 7 voturi ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic.
 12 ex.
 B.A. 

